Александер Суворов

Александер Суворов, , *24. новембер (13. Юл. кал.) 1729, МоскваПодля дакотрых жерел 1730. – †18. май (6. Юл. кал.) 1800, Санкт-Петербург — российскый войвода, генералиссимус (1799), гроф Рымникскый и Священной римской империи (1789), князь Италийскый (1799).Золотарёв В. А.

 Походжѣня и зачаток карьеры 
Походив з родины высшого офицера, бывшого ординанца Петра Великого, котрый мав дома богату военску библиотеку и учив сына военску науку. Хоть быв дѣтвак слабого здоровля, на його жаданя записав го отець в року 1742 простым солдатом в придворный Семеновскый полк. Так мав можность добрѣ спознати службу российского солдата и його психологию, што ся му барз придало в далшой военской карьерѣ. Суворов зачав чинну военску службу в шаржи десятника (1748). В року 1754 быв повышеный на поручника.Шикман А. П.Papáček Pavel

В ходѣ Сѣмрочной войны (1756–1763) заслужив ся при взятю прусского Колберга и быв повышеный на полковника (1762). Служив велительом Астраханского полку, а од року 1863 Суздальского.Чухліб Т. В.

 Далша военска карьера 
 1769–70 придушовав Барску конфедерацию ай козацко-гайдамацке повстаня в Правобережной Украинѣ, за то аванжованый на генералмайора.
 1768–1774 велив 18-тысячному корпусу российского войска, якый розбив 40-тысячну турецку армаду в первой российско-турецкой войнѣ; зато достав шаржу генералпоручника.
 1774–1785 на Крымѣ и на Кубани придушовав бунты и депортовав бунтовникох, змоцньовав фортификации про оборону перед Турками.
 1786 в шаржи генераланшефа велив дивизии Катеринославского войска (юг и выход Украины).
 1787–1791 в другой российско-турецкой войнѣ выграв важны биткы (Кинбурн, Очаков, Фокшаны, Рымник, Измаил); за побѣду при Румнику достав титулу грофа Рымникского од Катарины II. и грофа Священной римской империи од цѣсаря Йозефа II.
 1794 посланый придушити Косцюшково повстаня в Польщи, за ус­пѣш­не докончѣня той кам­па­нии достав шаржу генералфелд­мар­ша­ла.
 1797 достав обшит и быв высланый на бываня до свого маетку, практично под домашный арешт. Причинов было неприятя прусскых порядкох во войску, котры жадав новый император Павел I.
 1799 на жадость военных споенцьох в антифранцузской коалиции, Англии и Франции, император Павел I. скасовав обшит и высланя, аванжовав Суворова на генералиссимуса и послав го, жебы на челѣ войск коалиции ослободив Италию од Французох. Суворов ослободив Италию скорше, неж ю завойовав Наполеон, а достав од императора титулу князя Италийского. Наступно быв посланый до Швайцу на помочь тамошному российскому войску генерала Корсакова и перейшов Алпы, але на тот час войско Корсакова уже было поражене, а 22-тысячне войско Суворова трафило до обключѣня 80 тысячами французского войска. Але Суворову удало ся з бойом не лем выйти з обключѣня, а ещи ай вывести 1400 заятых Французох. Тота италско-швайцарска выправа стару славу Суворова ещи звекшила. Але и дале зоставав в немилости у императора Павла I. и быв одволаный ай зоз войском дому.

 Конець живота 
В дорозѣ дому, на котру нерадый мусѣв пристати, Суворов ся похворѣв, а немилость императора його немочь лем згоршовала. В Санкт-Петербургу ся ладили на его честь ославы, але, прикованый ку постели, мусѣв перервати дорогу и спочивати во своем литовском маетку. Неодовго по тому, як прибыв до главного города, умер. Вшиток  Санкт-Петербург го проводжав до гробу, на котром быв лаконичный надпис «Ту лежить Суворов». Погребеный в Александро-Невской лаврѣ.

 Интересны факты 
 Немешскый род Суворовых быв походжѣньом зоз Швеции.
  Тарас Шевченко намальовав портрет генералиссимуса Суворова про книгу российского историка М. Полевого "Двенадцать русских полководцев" (СПб., 1845) и тыж зобразив войводу на 32 илустрациях в книзѣ того ж автора "История князя Италийского, графа Суворова Рымникского, генералиссимуса российских войск" (СПб., 1842).
 Суворов быв носитель вшиткых можных российских орденох свого часуОкрем ордена Святой Екатерины, котрый в Российской империи давали лем женам., а тыж семох чужоземных  .
 За свою 50-рочну карьеру войскового велителя дав 60 битв, а  не програв ани едну.Fuller, William C. Jr. «Suvorov, Alexander» in The Reader’s Companion to Military History. Ed. by Robert Cowley & Geoffrey Parker. Houghton Mifflin Harcourt. 1996. p. 457Goodwin, J. Lords of the Horizons, p. 244. Henry Holt and Company, 1998.

 Жерела и одказы 





 Референції 

Катеґорія:Российскы генералове
Катеґорія:Персоналии 18. стороча